Jegyzőkönyv

**Lőrinc- Kertvárosi Polgárőr Csoport**

**megtartott nyilvános közgyűléséről**

Az közgyűlés 2011.június 18-án, Budapest XVIII. kerület Nemes utca 50-60. szám alatti Kastélydombi Általános Iskolában kerül megtartásra.

Székely László elnök 10 óra 15 perckor megnyitotta a közgyűlést, üdvözölte a megjelenteket. Megállapította, hogy a közgyűlésen 13 fő jelent meg, közülük 12 fő teljes szavazati joggal rendelkezik­, a közgyűlés határozatképes. Tájékoztatóul közölte, hogy a nyilvános közgyűlés időpontja és helyszíne az egyesület honlapján közzé lett téve, külső érdeklődő nem jelent meg. A tagság megszavazta jegyzőkönyvezetőnek Liszi Károlyt.

Székely László elnök előterjesztette a következő napirendi pontokat.

I. Napirend előtti felszólalások

II. Tervezett új ruházat bemutatása, beszerzésének megszavazása.

III. Alapszabály ruházattal kapcsolatos részének módosítása

IV. Tagok tájékoztatása a kuratóriumi ülésekről, együttműködési megállapodásról,

gépjárműről.

V. Beszámoló a csoport pénzügyi helyzetéről

VI. Szolgálat szervezés, ellátás módja, utasítások betartásának szükségessége, esetleges

szabályszegések következményei csoporton belüli vitás ügyek elintézésének módja.

VII. Beszámoló és megbeszélés üzemanyag számlák a kiküldetési rendelvényekről.

**I. Napirendi pont**

Székely László javaslatot tett, a közgyűlésen jelen levő Dobos Gábor tűzoltó őrnagy úr tiszteletbeli taggá fogadására.

A tagság Dobos Gábort nyílt szavazással tiszteletbeli taggá választotta.

Dobos Gábor átadta a tagságnak a Katasztrófa Védelmi felszerelést.

**II. Napirendi pont**

Révész Zoltán szolgálatvezető bemutatja a vezetőség által beszerzett szolgálati ruházat mintadarabját, tájékoztatja a tagságot a ruházat várható áráról.

Bérces Dániel, észrevételezte, hogy a bemutatott ruházathoz nem tartozik cipő, ezzel kapcsolatban az a kérdése, hogy tervezi-e a vezetőség lábbeli beszerzését.

Székely László tájékoztatja a tagságot, hogy a ruházat beszerzésénél tájékozódott cipő beszerzésével kapcsolatban. A tagság céljainak megfelelő lábbeli ára 10.000 Ft körül van. A ruházattal együtt megvásárolva jelenleg túl nagy teher lenne a csoportnak. Amennyiben az önkormányzattól megkapja az egyesületünk az ígért támogatást akkor beszerzésre fog kerülni cipő is.

A tagság a bemutatott ruházatot megtekintette, majd nyílt szavazással egyhangúan megszavazza a vezetőség által összeállított ruházat beszerzését.

**III. Napirendi pont**

Székely László az új ruházat és a közgyűlésen átadott katasztrófa védelmi ruházat állagának megóvása érdekében javaslatot tesz az alapszabály ruházattal kapcsolatos részének a következő módosítására:

III. §. egészüljön ki (7) bekezdéssel a következők szerint:

a, A tag az átvett ruházatban, technikai felszerelésben nem rendeltetés szerű, vagy utasítástól eltérő használatból keletkező károkért anyagi felelőséggel tartozik. A tag tagsági viszonyának megszűnésekor – annak jogerőre emelkedése után – 15 naptári napon belül köteles az általa átvett felszereléssel a vezetőségnek elszámolni.

b, A szolgálati ruházat csak szolgálati feladat ellátására polgárőr szolgálat ideje alatt használható.

c, A katasztrófavédelmi felszerelés, csak a XVIII. Kerületi Polgári Védelmi Kirendeltség vezetőjének vagy az egyesület vezetőségi tagjának utasítása alapján és csak az utasításban meghatározott feladat ellátására vehető igénybe.

d, Polgárőr szolgálati ruházat sötétkék színű, melyet „Polgárőrség” feliratú megkülönböztető mellénnyel együtt kell viselni. A megkülönböztető mellény hátán és az első részén jól látható „Polgárőrség” feliratnak kell lennie.

e, Katasztrófa védelmi ruházat fekete. A ruházat felső része „Katasztrófa - Elhárítás XVIII. Kerület” felirattal van ellátva.

A tagság az alapszabály módosítását nyílt szavazással egyhangúan megszavazta az alapszabály módosítását.

**IV. napirendi pont**

Székely László tájékoztatta a megjelenteket, hogy két főt terjesztett elő csoportunk önkormányzati jutalomra. Az önkormányzattól még nem kaptuk meg az idei évre ígért támogatást. Jelenleg a támogatás elnyeréséhez szükséges pályázat megírásán dolgozik a vezetőség.

Az elnök elmondta, hogy az önkormányzat lehetőséget biztosít arra, hogy csoportunk csatlakozzon az önkormányzat kedvezményes mobiltelefon tarifacsomagjához. A vezetőség a szolgálatvezető számára egy telefon előfizetést kíván igényelni. A vezetőség nem látja indokoltnak, több előfizetés igénylését, amennyiben a tagok közül bárki szeretne ilyen előfizetést akkor arra csak akkor legyen lehetőség, ha az igénylő befizeti a csoport részére az előfizetés két évi „hűség díját”.

A tagság nyílt szavazással egyhangúan megszavazta a szolgálatvezető számára a telefon előfizetést, tagok közül senki sem kívánt csatlakozni a kedvezményes előfizetéshez.

**V. napirendi pont**

Székely László elnök tájékoztatatta a tagságot az egyesület pénzügyi helyzetéről. Az elnök tájékoztatása szerint a jelenleg rendelkezésre álló pénzügyi keret elegendő a már megszavazott célok eléréséhez. Az Önkormányzat részére augusztus 31-ig kell visszafizetni 250.000.-Ft előleget, amire jelenleg is meg van a fedezet, amennyiben pedig az önkormányzat utalja az előzőleg megígért támogatást akkor az összeg visszafizetése megoldott, nem kell az kigazdálkodni.

**VI. napirendi pont**

Liszi Károly, felhívta a tagok figyelmét, hogy Révész Zoltán a tagság által megszavazott szolgálatvezető. Amikor a szolgálatvezető személyét elfogadta a tagság azt is elfogadta, hogy ő dönt a szolgálat szervezésével kapcsolatban. Megkéri a tagságot, hogy vegye tudomásul a szolgálatvezető szolgálattal kapcsolatos döntéseit. Amennyiben a tag a szolgálatvezető, vagy az elnökség bármely döntésével nem ért egyet, elsősorban az érintettel beszélje meg vagy forduljon a felügyelő bizottság elnökéhez, Németh Attilához.

Amennyiben valamely tag a szolgálatvezető döntésének nem megfelelően látja el a szolgálatot és e miatt szolgálatteljesítés közben jogszabályt sért az kihatassál lehet az egyesület támogatására.

A tagságtól ezzel a napirendi ponttal kapcsolatban kérdés észrevétel nem történt.

**VII. napirendi pont**

Liszi Károly felhívta a tagság figyelmét, hogy az üzemanyag számlákat a szolgála teljesítése után lehetőleg egy héten belül adják le, hogy a szükséges nyomtatványokat időben ki lehessen tölteni.

Észrevétel, nem történt a napirendi ponttal kapcsolatban.

Székely László 12 óra 30 perckor a taggyűlést bezárja.

Jegyzőkönyv 12 óra 30 perckor lezárva.

……………………….. ……………………..

elnök jkv. vezető

………………………………………… ………………………………………

hitelesítő tag hitelesítő tag